அப்பா எங்களைச் சிரிக்கவைக்கிறதுக்காக, அவரின் கண்ணீரை மறைத்து வாழ்ந்துட்டிருந்தார். அவர் அதிகம் சம்பாதிக்கலை. ஆனால், நாங்க எப்பவுமே சந்தோஷமா இருக்கிற மாதிரி பார்த்துக்கொண்டார். அவர் நிறைய இடங்களுக்கு நடந்தே போவார். காரணம், அந்தப் பயணத்துக்கான செலவை குறைத்தால், எங்களுக்குப் பயன்படுமே என நினைத்தார். நான் டான்ஸ் ஆடுறதுக்காக வாங்கிக்கொடுத்த கொலுசு, அவரின் வியர்வை. இதை நான் எப்பவுமே நினைச்சுப்பேன். ஆனால், அவரின் நிலைமை அப்போ எனக்குத் தெரியாது. அவர் என்னை அடிக்கடி கட்டி அணைப்பார். அவருடைய வலிகளை நான் இப்போதுதான் புரிஞ்சுக்கிறேன்.